cyanic-selkie/wikianc huggingface dataset:
Tamara Cardoso
D'Tamara Cardoso, gebuer den 19. Mäerz 1993, ass eng lëtzebuergesch Foussballspillerin, déi als Golkippin spillt. Si ass Member vun der Jeunesse Jonglënster.
Jean Morbach
De Jean (Johann) Morbach, gebuer de 15. Juni 1884 zu Fréiseng a gestuerwen den 29. Januar 1967, war e lëtzebuergesche Schoulmeeschter an Ornitholog.
Tamara Cardoso
Zanter dem Oktober 2014 spillt d'Cardoso an der lëtzebuergescher Dammefoussballnationalekipp.
Jean Morbach
Schoulmeeschter a Vulleschützer
De Jean Morbach war Schoulmeeschter zu Konstem (1903-1908) an zu Esch-Uelzecht (1909-1944). 1910 gouf hie Sekretär vum nei gegrënnten «Geflügel- und Kaninchenzüchterverein» vun Esch-Uelzecht. 1918 huet hien de «Cercle horticole de la ville d'Esch-sur-Alzette» («Escher Gartenbaugenossenschaft») matgegrënnt, an 1920 de « Verein für Tier- und Heimatschutz » aus deem hien 1921 d'«Ligue luxembourgeoise pour la protection des oiseaux utiles» gemaach huet, där hire Sekretär hie vun 1921 bis 1946 war.
Wärend der Okkupatioun
Am Abrëll 1941 gouf d'«Ligue luxembourgeoise pour la protection des oiseaux» vum preiseschen Okkupant ëmgedeeft an duerch de «Verband für Vogelschutz» ersat. De Jean Morbach blouf weiderhi Generalsekretär an hien huet sech och ëm de Bulletin vum neie Verband, dee vu Januar 1942 bis Januar 1944 mam Titel «Der Vogelfreund» erauskoum, gekëmmert. President (Leiter) vum Verband war de Franz Huberty, Éiereforstinspekter zu Gréiwemaacher.
De Morbach gouf 1946 wéinst Kollaboratioun zu engem Joer Prisong a 50.000 Frang Strof verurteelt.
Meander
D'Wuert "Meander" kënnt vum Algriicheschen Numm Μαίανδρος (Maiandros), deen haut déi zwéi Flëss Menderes an der westlecher Tierkei hunn (Groussen a Klenge Menedres).
Wes Anderson
De Wes Anderson, gebuer als Wesley Wales Anderson den 1. Mee 1969 zu Houston, Texas, ass en US-amerikanesche Filmproduzent, Dréibuchauteur Schauspiller a Filmregisseur.
Den Anderson huet Philosophie op der University of Texas studéiert. Op der Universitéit huet hien den Owen Wilson kenne geléiert.Zesummen hu si ugefaangen Dréibicher ze schreiwen, déi de Wes da verfilmt huet.
Grand Prix de Rennes 2000
Den '''22. Grand Prix de Rennes''' gouf den 2. Abrëll 2000 gefuer. Et war déi fënneft Kompetitioun vun der Coupe de France 2000.
Paolo Stoppa
Hien krut Rollen a bedeitende Filmer wéi La beauté du diable (1950) vum René Clair, Rocco e i suoi fratelli  (1960) vum Luchino Visconti, Era notte a Roma (1960) vum Roberto Rossellini, Il gattopardo (1963) vum Luchino Visconti an am italieenesche Western C'era una volta il West (1968) vum  Sergio Leone
Kat Green
D'Kat Green, gebuer als Kathryn Greenblatt an och heiansdo als Kate Green ernimmt, ass eng US-amerikanesch Cinematographin. Si ass bekannt ënner anerem als Komponistin, Filmregisseurin a fréier Filmschauspillerin. Si huet hir kuerz Carrière als Schauspillerin 1988 ugefaangen.
Fir hire Kuerzfilm The Big Swim gouf si 2016 fir den Jury Prize am Connect Film Festival als Bescht Regisseurin nominéiert.
Lelin-Lapujolle
Lelin-Lapujolle ass eng franséisch Uertschaft a Gemeng am Departement Gers, an der Regioun Occitanie.
Gemeng Simmer
D'Gemeng Simmer war vun 1843 bis Enn 2017 eng lëtzebuergesch Gemeng am Kanton Capellen, am Äischdall. Den 1. Januar 2018 ass si mat der Gemeng Habscht zu enger vergréisserter Gemeng Habscht fusinéiert.
Geschicht
1843 ass d'Gemeng Simmer aus der Fusioun vun de fréiere Gemenge Simmer, Rued a Gräisch entstanen.
Fusioun am zweeten Ulaf
2010 goufe Pläng fir eng Fusioun mat der Gemeng Käerch vun deenen zwéi betraffene Gemengeréit guttgeheescht. Déi Pläng goufen awer an engem Referendum, de 24. Oktober 2010, vun enger Majoritéit vun de Käercher Wieler net ugeholl (zu Simmer waren 79 % dofir).
2013 hunn d'Buergermeeschtere vu Simmer an Habscht bekannt gemaach, e Gemengereferendum iwwer d'Fusioun vun hiren zwou Gemengen z'organiséieren. Nodeems de 25. Mee 2014 an engem Referendum an der Gemeng Simmer 59,75 Prozent vun de Wieler fir eng Fusioun gestëmmt haten, hu sech den 9. November 2014 och an der Gemeng Habscht bei sou engem Referendum 59,3 % vun de Wieler dofir ausgeschwat. De 24. Februar 2016 huet d'Chamber eestëmmeg dem Gesetz fir déi Fusioun, op den 1. Januar 2018, zougestëmmt,.
Interkommunal Syndikater
D'Gemeng Simmer war Member vu follgenden interkommunale Syndikater:
Telefon
En Telefon (zesummegesat aus dem Algr. τῆλε (tēle) „wäit“ a φωνή phōnē „Laut, Toun, Stëmm, Sprooch“; de Begrëff gouf vum Philipp Reis an d'Welt gesat), ass e Kommunikatiounsmëttel, fir Téin a speziell Sprooch mat elektresche Signaler z'iwwerdroen.
Den Telefonsystem besteet aus dräi Haaptkomponenten:
Telefonsapparat
An den Telefonsapparate gëtt de Schall duerch e Mikrofon an elektresch Signaler ëmgewandelt a beim Empfänger nees als Schallwell erausginn.
Weider Komponente steieren den Oflaf vun enger Verbindung. Dat ass de Gafelëmschalter, den Nummereschalter (fréier eng Dréischeif, haut Tasten) fir eng automatesch oder hallefautomatesch Verbindung opzestellen ("een uruffen") an en Rëtsch weider Funktiounen, fir eng Verbindung virunzeleeden, asw.
Mobiltelefonie
Den Handy (och GSM oder méi seele Mobiltelefon genannt), ass e portabelen Telefon, deen iwwer Funk mam Telefonsreseau kommunizéiert an dofir iwwerall agesat ka ginn, wou sou eng Funkverbindung méiglech ass.
Geschicht vum Telefon
D'Geschicht vum Telefon fänkt 1837 un, wéi den US-Amerikaner Samuel F. B. Morse de Morsetelegraph konstruéiert huet. Domat gouf d'Grondlag vum Telefon, nämlech elektresch Signaler iwwer Leitungen z'iwwerdroen, geluecht. Éischt Telefonsapparater fir d'Sprooch z'iwwerdroe goufen ë. a. vum Innocenzo Manzetti, Antonio Meucci, Tivadar Puskás, Philipp Reis, Elisha Gray an Alexander Graham Bell. Vun deenen huet de Bell als éischte fäerdegbruecht, dat ganz als System z'entwécklen an e Maart dofir opzebauen. 1876 huet hien zu Boston den Telefon als éischte praktesch agefouert.
D'Apparater sinn no an no technesch verbessert ginn, soudatt d'Distanz tëscht hirer zwéin ëmmer méi grouss konnt ginn. Eng weider Entwécklung war et, datt deen deen uruffe wollt, selwer säi Korrespondent wiele konnt (an net iwwer eng Zentral vermëttelt huet misse ginn).
Ufank
De 14. Januar 1885 huet d'Regierung d'Installatioun vun engem Telefonsnetz an der Stad Lëtzebuerg an hire Faubourgen (Dummeldeng, Eech, Siwebueren, Märel, Hollerech, Bouneweg, Polvermillen, Schläifmillen, Hamm a Neiduerf) beschloss. Déi éischt Abonnententariffer goufe schonn den 13. August 1885 fixéiert. Vum 1. Oktober 1885 u war d'Telefonszentral am Hotel du Génie um Piquet an der Stad a Betrib an zwéi Méint méi spéit war den Telefonsdéngscht fir déi betraffen Uertschaften ageriicht.
Den 29. Mee 1886 koumen Esch-Uelzecht a Munneref och un d'Netz. Déi aner Regioune vum Land sinn tëscht 1887 an 1895 drukomm. Déi bis zu 70 regional Postämter ware mat der Haaptzentral an der Stad verbonnen, déi eenzeg an eleng Kommunikatioune mam Ausland hierstelle konnt. An all ugeschlossener Uertschaft gouf et eng ëffentlech Telefonskabinn, déi vun Net-Abonnente benotzt konnt ginn.
Déi eenzel Netzer waren iwwer phosphorbronzen Dréit zesummegeschalt. De bis zu 2 Millimeter décken Drot louch iwwer Land op hëlze Stäiler (Telefonspottoen), an den Uertschafte ware se dogéint op den Haiser mat eise Staange fixéiert. D'Telefonsapparater ware vu Schäfer & Montanus vu Frankfurt am Main. Enn 1885 goufen et 175 Abonnenten, dovun 170 an der Stad a 5 zu Munneref. Am Joer 1890 waren et der 844 an 1900 am Ganze 1.643.
Den 29. Abrëll 1885 gouf follgend Lëscht mat éischten Telefonsabonnenten am Lëtzebuerger Wort verëffentlecht.
Eng vun de Kuriositéiten aus där Pionéierzäit war, wéi am Oktober 1885 um Kiosk op der Plëss d'Arem versuchsweis ee Mikro installéiert an un d'Telefonsnetz ugeschloss gouf. Dat huet de Postbeamten erlaabt de Sonndesconcert an der Telefonszentral nozelauschteren. Déi Installatioun ass awer nëmmen eng gewëss Zäit stoe bliwwen.
Kuckt och: Telefonsnummeren zu Lëtzebuerg.
Mont-Dauphin
Mont-Dauphin (op Okzitanesch: Montdaufin) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
storesch war Mont-Dauphin eng Festung. Si ass e franséischt Weltkulturierwen.
Cape Fear (Film 1962)
Cape Fear ass en US-amerikanesche Film vum J. Lee Thompson aus dem Joer 1962 no engem Roman vum John D. MacDonald.
Ëm wat geet et am Film?
De Max Cady (Robert Mitchum) gëtt aus dem Prisong entlooss. Hie beschëllegt den Affekot Sam Bowden (Gregory Peck), u senger Verurteelung schold ze sinn a well sech dofir um Sam a senger Famill rächen…
Soss
De Martin Scorsese huet 1991 e Remake ënnert dem selwechten Titel gemaach, mam Robert De Niro an dem Nick Nolte an den Haaptrollen. De Peck, de Mitchum, and de Balsam haten allen dräi eng kleng Roll dran, an och dem Bernard Herrmann seng Musek huet de Scorsese iwwerholl.
Schëld F, 9
D'Schëld F,9 ass en Hiwäisschëld aus dem Lëtzebuerger Code de la Route dat gebraucht ka gi fir an der Géigend eng Plaz unzeweisen déi amenagéiert ass fir den Depart vun engem Fousstour. D'duerchschnëttlech Dauer vum Fousstour kann ugi ginn.
Rocco e i suoi fratelli
Senso  ass en italieenesche Film vum Luchino Viscont aus dem Joer 1960.
Schëld F, 9
Originaltext aus dem Code de la Route:
Rocco e i suoi fratelli
Ëm wat geet et am Film?
D'Witfra Rosaria Parondi (Katina Paxinou) kënnt mat mat hirer Famill op Mailand a versicht sech do mat hire 5 Jongen duerchzeschloen...
Schëld F, 9
38. Emplacement aménagé comme point de départ d'une excursion à pied. - ''Le signal F, 9 peut être employé pour indiquer la proximité d'un emplacement aménagé comme point de départ d'une excursion à pied. La durée moyenne de l'excursion à pied peut-être inscrite sur le signal.''
Sarah Elias
D'Sarah Elias, gebuer den 31. Dezember 1996, ass eng lëtzebuergesch Foussballspillerin. Si war eng Spillerin vum FC CeBra 01 a vum FC Progrès Nidderkuer.
Zanter dem Abrëll 2012 spillt d'Elias an der lëtzebuergescher Dammefoussballnationalekipp.
Facebook
Facebook ass e soziaalt Netzwierk um Internet. Et gouf de 4. Februar 2004 vum Mark Zuckerberg a senge Matbewunner Eduardo Saverin, Andrew McCollum, Dustin Moskovitz a Chris Hughes gegrënnt, déi zesummen op der Harvard Universitéit studéiert hunn. Si haten ufanks den Zougank op d'Websäit fir Harvard-Studenten an duerno fir Studente vun aneren elitären Universitéite limitéiert. Wéinst senger grousser Beléiftheet konnte sech spéider och all aner Universitéits- a Lycéesstudente registréieren. Haut ass d'Netzwierk op fir all Mënsch, dee behaapt méi wéi 13 Joer al ze sinn.
D'Benotzer musse sech registréieren, éier si d'Säit kënne benotzen. Dat erlaabt et hinnen, e perséinlecht Profil opzestellen, Messagen ze schreiwen, sech mat anere Benotzer als Frënn ze vernetzen an automatesch matgedeelt ze kréien, wann d'Frënn hire Profil aktualiséieren. Zousätzlech kënnen d'Benotzer Interessegruppe bäitrieden, déi zum Beispill der Aarbechtsplaz, der Schoul, der Universitéit oder anere Charakteristiken no klasséiert sinn. Facebook erlaabt et och, seng Frënn ze kategoriséieren ("Aarbechtskolleegen", "Famill", etc). Zanter September 2012 huet Facebook iwwer eng Milliard aktiv Benotzerkonten. Ongeféier 9% vun de Bentozerkonte si gefälscht Profiller, dat heescht, si representéiere keng reell Persoun.
Den 18. Mee 2012 ass Facebook Inc. un d'Bourse gaangen. Wéinst sengem Revenu vu 5 Milliarden US-Dollar steet Facebook zanter Mee 2013 op der Fortune 500-Lëscht vun de 500 gréisste privaten amerikaneschen Entreprisen.
2012 gouf Facebook op 104 Milliarden US-Dollar geschat, an am Januar 2014 war de Maartwäert schonn op 134 Milliarde geklommen. Enn Januar 2014 waren 1,23 Milliarde Benotzer um Site aktiv. Am Dezember 2013 goufen 945 Millioune Benotzer identifizéiert, déi Facebook op d'mannst eemol am Mount iwwer den Handy benotzen.
Homophon
Beispiller am Lëtzebuergesche sinn:
Facebook
Haaptsächlech an Europa steet de Site wéinst Verstéiss géint den Dateschutz an der Kritik.
Grand Prix de Rennes 1999
Den '''21. Grand Prix de Rennes''' gouf de 4. Abrëll 1999 gefuer. Et war déi fënneft Kompetitioun vun der Coupe de France 1999.
D'Course gouf vum Hollänner Max van Heeswijk gewonnen.
Simmerfarm
Simmerfarm am Äischdall ass e Lieu-dit an der Gemeng Habscht. E läit op enger Héicht vun ongeféier 251 m (NG-L) op der Gafelung vum CR104 mam CR105, tëscht der Léisbech a Rued, um lénksen Uwänner vun der Äisch.
En huet den Numm vun der fréierer Farm, op där eng Ziichterei fir Heelplanze war.
Bis Enn 2017 louch Simmerfarm an der Gemeng Simmer. Op den 1. Januar 2018 ass dës mat der Gemeng Habscht fusionéiert.
Luis Buñuel
De Luis Buñuel Portolés, gebuer den 22. Februar 1900 zu Calanda, a Spuenien, a gestuerwen den 29. Juli 1983 zu Mexiko-Stad, war e spuenesch-mexikanesche Filmregisseur, Dréibuchauteur, Filmproduzent a Filmediteur. Hie gëtt zu de wichtegste Regisseure vum 20. Joerhonnert gezielt.
Flaignes-Havys
Flaignes-Havys ass eng franséisch Gemeng an den Ardennen an der Regioun Grand Est.
Luis Buñuel
Seng éischt Filmer si staark vu Surrealimus beaflosst; de Buñuel huet mam Salvador Dalí an der Paräisser Surrealiste-Grupp ronderëm den André Breton zesummegeschafft. Dat bekanntst Wierk aus där Zäit ass Un chien andalou vun 1929, an och säin zweete Film, L'Âge d'Or, huet fir e Skandal gesuergt.
Flaignes-Havys
D'Gemeng ass 1982 aus der Fusioun de fréiere Gemenge Flaignes-les Oliviers an Havys entstanen.
Luis Buñuel
No 1945 huet hie virun allem a Mexiko Filmer an den ënnerschiddlechste Genrë gedréint.
Méi spéit hat hien als zentraalt Theema vu senge Filmer dacks de Kampf géint eng Bourgeoisie, déi just nach a repetitiven a verkuuschte Ritualer weider existéiert, wéi z. B. El ángel exterminador (1962) Belle de Jour (1967) a Le charme discret de la Bourgeoisie (1972).
Fir Le charme discret... krut hien 1973 den Oscar fir dee beschten net-engeleschsproochege Film, an um Filmfestival vu Cannes krut hien 1951 fir Los Olvidados de Präis vum beschte Regisseur, an 1961 fir Viridiana d'Palme d'or.
Jean-Pierre Ecker
De Jean-Pierre Ecker, gebuer den 23. September 1869 an der Stad Lëtzebuerg a gestuerwen de 25. Abrëll 1929 zu Bissen, war e lëtzebuergeschen Dokter an Deputéierten.
Hie gouf 1910 zu Bissen an de Gemengerot gewielt, huet awer schonn no 4 Méint do demissionéiert.
Hie war 1914 ee vun de Matgrënner vun der Rietspartei.
Hie war vun 1915 un Deputéierten an der Chamber, gouf awer bei de Chamberwale vum 26. Oktober 1919 net direkt erëmgewielt an ass 1920 an d'Chamber nogeréckelt, wuer hien 1925 erëmgewielt gouf a wou e bis zu sengem Doud Deputéierte war.
Nemanja Vidić
Den Nemanja Vidić (cyrl: Немања Видић), gebuer den 21. Oktober 1981 zu Užice, ass e fréiere serbesche Foussballspiller op der Verdeedeger-Positioun,.
Vun 2002 bis 2003 huet de Vidić 20-mol fir déi serbesch-montenegrinesch Foussballnationalekipp gespillt. Vun 2006 bis 2011 huet hien och 34-mol fir déi serbesch Foussballnationalekipp gespillt. De Vidić huet a senger Nationalekippecarrière zwéi Goler geschoss.
Omega
Den Omega; (griicheschen Neutrum a groussen O‘, laang ausgeschwat [vergläich och Omikron]; Majuskel Ω, Minuskel ω) ass de 24. a leschte Buschtaf vum griicheschen Alphabet an huet no dem milesesche Prinzip en Zuelewäert vun 800. Den Omega gëtt dacks gebraucht, fir en Enn ze verdäitlechen, an ass domat de Géigendeel vum Ufank, dem Alpha (Alpha an Omega oder „Den A an O“).
A soziale Gruppe bei Déiere gëtt dat lescht Déier an der Ranguerdnung als Omega-Déier bezeechent (kuckt heizou ënner Alpha-Déier).
Een ëm 180 Grad gedréite groussen Omega gëtt als Mho bezeechent. Et ass eng vereelzt Eenheet vum elektresche Leetwäert (1 Mho = 1/Ohm).
Le Fréty
Le Fréty ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Le Fréty eng vun de Grënnungsgemengen.
Magnoncourt
Magnoncourt ass eng franséisch Gemeng am Departement Haute-Saône an der Regioun Bourgogne-Franche-Comté.
Laura Antonelli
D'Laura Antonelli, gebuer als Laura Antonaz den 28. November 1941 zu Pola an Istrien deemools Italien haut Pula a Kroatien a gestuerwen den 21. Juni 2015 zu Ladispoli war eng italieenesch Schauspillerin.
D'Laura Antonelli war vun 1964 un am Kino ze gesinn. Si huet a villen erotesch ugehauchte Filmer wéi Le malizie di Venere (1969) vum Massimo Dallamano a Malizia (1973) vum Salvatore Samperi awer och a méi seriéise Filmer wéi Les mariés de l'an deux (1971) vum Jean-Paul Rappeneau, Docteur Popaul (1972) vum Claude Chabrol a L'innocente vum Luchino Visconti matgespillt.
Hir Filmcarrière krut en Enn wéi si sech am am Ufank vun den 1990 Jore wéinst hire Fale behandele gelooss huet an doduerch hiert Gesicht entstallt gouf.
Grand Prix de Rennes 1998
Den '''20. Grand Prix de Rennes''' gouf de 5. Abrëll 1998 gefuer. Et war déi fënneft Kompetitioun vun der Coupe de France 1998.
D'Course gouf vum Fransous Pascal Chanteur gewonnen.
Hubert Campill
Den Hubert Campill, gebuer de 26. September 1872 zu Iechternach a gestuerwen den 10. Februar 1934 zu Bad Nauheim (Däitschland), war e lëtzebuergeschen Affekot.
1895 huet den Hubert Campill säin Droitsexame gepackt; säi Stage als Affekot huet hien 1899 ofgeschloss. Schonn als jonke Member vum Barreau war den Hubert Campill Member vum Conseil de l'Ordre a spéider gouf hie Bâtonnier. An där Funktioun huet hien den Ustouss fir Grënnung vun der “Conférence du jeune barreau” ginn, déi 1923 gegrënnt gouf.
Den Hubert Campill war vum 19. Abrëll 1897 bis den 13. Abrëll 1903 President vum Iechternacher Verschéinerungsveräin.
De Campill, dee liberal Iddië vertratt huet, war och politesch engagéiert, huet et awer net gepackt, fir an d'Chambergewielt ze ginn, fir déi hien e puermol kandidéiert hat.
Marnel-Bréck vu Lamas do Vouga
D'Marnel-Bréck vu Lamas do Vouga och als Cabeço de Vouga-Bréck bekannt, steet an der Gemeng Lamas do Vouga am Distrikt Aveiro a Portugal.
Schëld F, 13
D'Schëld F,13 ass en Hiwäisschëld aus dem Lëtzebuerger Code de la Route dat gebraucht ka gi fir eng Jugendherberg an der Ëmgéigend unzeweisen.
Originaltext aus dem Code de la Route:
42. Auberge de jeunesse - Le signal F, 13 peut être employé pour indiquer la proximité d'une auberge de jeunesse.
Remollon
Remollon (op Okzitanesch: Remolon) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Pierre Schiltz
Persoune mam Numm Pierre Schiltz:
Kaatje Claes
D'Kaatje Maria Emilia Claes, gebuer den 10. November 1981 zu Brasschaat an der Belsch, ass eng lëtzebuergesch Basketballspillerin.
Vun 2003 bis 2009 war d'Kaatje Claes am Kader vun der lëtzebuergescher Dammebasketballnationalekipp, an huet 42-mol fir d'Nationalekipp gespillt.
Marta Estévez Garcia
D'Marta Estévez Garcia, och Estevez Garcia, gebuer de 5. Juni 1997, ass eng lëtzebuergesch Foussballspillerin. Si huet an der Entente Wuermer / Hueschtert / Mënsbech / CSG gespillt a spillt elo fir d'Entente Wuermer / Mënsbech / CSG.
Zanter dem Juni 2016 spillt d'Estévez Garcia an der lëtzebuergescher Dammefoussballnationalekipp.
Referendum vum 7. Juni 2015
De '''Referendum vum 7. Juni 2015''' war e Referendum zu Lëtzebuerg, wou 3 eenzel Froe gestallt goufen iwwer méiglech Ännerungen an der Verfassung. All dräi Froe goufe mat grousser Majoritéit ofgeleent.
Froen
Ursprénglech war nach eng véiert Fro virgesinn: Dës gouf awer hifälleg, wéinst dem Accord, deen den 19. Januar 2015 mat de Kierche fonnt gi war.
NGC 79
Den NGC 79 ass eng elliptesch Galaxis am Stärebild Andromeda.
Entdeckung
D'Galaxis NGC 79 gouf de 14. November 1884 vum franséischen Astronom Guillaume Bigourdan entdeckt.
Referendum vum 7. Juni 2015
Campagne
Als Haaptacteur fir de Nee huet sech d'Plattform "nee2015.lu" an hire Spriecher, de Lycéesprofesser Fred Keup, erauskristalliséiert. Si hu sech selwer als déi politesch Mëtt ugesinn a goufen och dobaussen esou gesinn. Mat op der Säit vum Nee ware vun Ufank un d'ADR an d'CGFP. D'CSV huet sech eréischt spéit fir e méi zeréckhalenden Nee agesat.
Op der anerer Säit stoung de groussen Deel vun den entscheedende Kräften (den Establishment): d'Regierung, 5 Parteien (DP, LSAP, déi Gréng, déi Lénk, d'Piratepartei), d'Journalisten an d'Medien (Tageblatt, Luxemburger Wort, Woxx, Revue...), Gewerkschaften (OGBL, LCGB, Syprolux, FNCTTFEL), Patronatsvertriedungen, Wirtschaft, 50 Leit aus der Kulturzeen. , ,
Am Februar 2015 waren an enger Ëmfro nach 48% fir de Jo. Trotz der konsequenter Campagne fir de Jo konnt sech de Nee ëmmer méi staark entwéckelen an zum Schluss däitlech duerchsetzen.
Resultater
Et goufen 246.974 ageschriwwe Wieler. 214.835 Wieler hunn e Stëmmziedel ofginn vun deenen der 211.013 gëlteg waren, 2.187 goufe wäiss ofginn a 1.635 waren ongëlteg. 18.837 Wieler hu per Bréifwal gewielt.
D'Resultat war dat hei:
Fro 1: Reduktioun vum Walalter op 16 Joer
Jo: 19,13 %; Nee: 80,87 %.
Fro 2: Aféierung vum Auslännerwalrecht
Jo: 21,98 %; Nee: 78,02 %.
Fro 3: Begrenzung vun der Mandatsdauer fir Ministeren
Jo: 30,07 %; Nee: 69,93 %.
All That Heaven Allows
All That Heaven Allows ass en US-amerikanesche Film vum Douglas Sirk aus dem Joer 1955
Ëm wat geet et am Film?
D'Cary Scott, eng gutt situéiert Wittfra, verléift sech an de vill méi jonke Jong vun hirem Gäertner…
Peter Lindbergh
De Peter Lindbergh, gebuer den 23. November 1944 zu Leszno (Polen) als Peter Brodbeck a gestuerwen den 3. September 2019 zu Paräis war en däitsche Fotograf a Filmmécher. Hien huet zu Paräis, New York an zu Arles gelieft.
De Lindbergh gëllt als ee vun den aflossräichsten Moudefotografe vun de leschte 40 Joer. Hien hat e groussen Afloss op d'„Supermodel”-Phenomeen vun den 1990er Joren. Berüümt si seng Biller vun de Models Naomi Campbell, Linda Evangelista, Tatjana Patitz, Christy Turlington a Cindy Crawford.
NGC 2610
Den NGC 2610 ass e planetareschen Niwwel am Stärebild Hydra.
Den Niwwel gouf den 31. Dezember 1785 vum däitsch-britteschen Astronom Wilhelm Herschel mat engem 48-cm-Teleskop entdeckt.
Theta
Den Theta (griichesche Neutrum, Majuskel Θ, Minuskel θ oder ϑ) ass den 8. Buschtaf vum griicheschen Alphabet an huet nom milesesche Prinzip e numeresche Wäert vun 9.
Um Spaweck
Tita
Marko Baša
De Marko Baša (cyrl: Марко Баша), gebuer den 29. Dezember 1982 zu Trstenik a Serbien, ass e fréiere montenegrineshe Foussballspiller op der Verdeedeger-Positioun. ,
Hie war e Spiller vun ënner anerem dem OFK Belgrad (2000–05), dem Le Mans FC (2005–08), dem Lokomotiw Moskau (2008–11), dem Lille OSC (2011–17). , Hien huet seng Profiscarrière am Joer 2017 opgehalen.
Vun 2005 bis 2006 huet de Baša 3-mol fir déi serbesch-montenegrinesch Foussballnationalekipp gespillt. Vun 2009 bis 2017 huet hien och 38-mol fir déi montenegrinesch Foussballnationalekipp gespillt. De Baša huet a senger Nationalekippecarrière 1 Gol geschoss.
Das Vermächtnis (Film 2014)
Das Vermächtnis ass e lëtzebuergesche Kuerzfilm an däitscher Sprooch vum Yasin Özen. En hat seng Première 2014 um Discovery Zone Luxembourg City Film Festival. E gouf vum CNA, de Feierblumm Productions an dem Service national de la jeunesse, produzéiert. D'Geschicht vum Film ass d'Adaptatioun vum Dréibuch, dat 2013 de Concours "Crème Fraîche" um Discovery Zone Luxembourg City Film Festival gewonnen hat.
Ëm wat geet et am Film?
D'Welt, wéi mir se kennen, huet opgehalen z'existéieren. De leschte Mënsch op der Welt huet näischt Besseres ze dinn, wéi dat, wat e schonn ëmmer gemaach huet: E botzt weiderhin eng verloosse Militärbasis.
Girondelle
Girondelle ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Girondelle eng vun de Grënnungsgemengen.
Déi fréier Gemeng Foulzy gouf den 1. September 1973 bei Girondelle geprafft.
Egide Petges
Den Egide Petges, gebuer de 27. August 1889 zu Veianen a gestuerwen de 17. Januar 1956 an der Stad Lëtzebuerg, war e lëtzebuergeschen Industriellen a Politiker.
André Salentiny
Den André Salentiny, gebuer de 16. September 1863 an der Stad Lëtzebuerg a gestuerwen den 19. Januar 1937 op der Cap, war e lëtzebuergeschen Notaire.
Den André Salentiny war Notaire zu Iechternach (1896-1904), Gréiwemaacher (1904-1915), Lëtzebuerg (vum 15. Mee 1915 un) an op der Kap (1921-1936).
Vun 1903 bis 1905 war hie President vum Iechternacher Verschéinerungsveräin.
Den André Salentiny, deen zu Liefzäite President vun der “Chambre des notaires” a Vizepresident vun der “Caisse hypothécaire du Luxembourg” war, ass den 22. Januar 1937 um Nikloskierfecht an der Stad begruewe ginn.
Laury Bach
2003 war d'Bach am Kader vun der lëtzebuergescher Dammebasketballnationalekipp, an huet dräimol fir d'Nationalekipp gespillt.
Luna 2
D'Luna 2 war déi zweet Raumsond vun der Sowjetunioun an déi éischt Moundsond, déi geziilt um Äerdmound opgeschloe war.
Opbau
D'Luna 2 huet hirem Virgänger Luna 1 geglach. Et war e sphäreschen, 390 kg schwéiere Kierper mat enger dominanter Antenn an engem Instrumentendeel. D'Sond war mat engem Geigercompteur, engem Magnetometer, engem Mikrometeoritten-Detekter an engem Szintillatiounscompteur ausgerëscht, hat awer keen eegenen Undriff.
Fluchverlaf
D'Sond gouf den 12. September 1959 am Kader vum Luna-Programm gestart. Op dem Fluch gouf op enger Distanz vun 130.000 km vun der Äerd e Blëtzliicht (Natriumdamp) gezünnt, dat fir Observatoiren op der Äerd ze gesi war an nieft der Bunnverfollgung och als Experiment fir d'Gasausdehnung am Weltraum gedéngt hat.
No ongeféier 1,5 Dag hat d'Luna 2 de Mound erreecht. De Aschlag war de 14. September um 00:02:24 Moskauer Zäit (no UTC den 13. September). Kuerz virum haarden Opschlag tëscht de Krateren Autolycus an Archimedes, um Rand vun där hir zu Éieren am Joer 1970 Sinus Lunicus genannter Moundbucht, bei enger Vitess vun 3,3 km/s (zirka 12.000 km/h), goufe Metallsträife mat sowjeteschen Emblemer ausgestouss. Déi drëtt Rakéitestuf, déi hannendru geflu war, war 30 Minutte méi spéit, tëscht de Krateren Archimedes an Autolycus, iwwer dem Palus Putredinis erofgestierzt, an zwar zimmlech genee um Nullmeridian op ongeféier 29,1 Grad nërdlecher Breet. Zwéin Objeten déi engem Foussball geglach hunn, haten e Sprengsaz, wouduerch eenzel fënnefeckeg Emblemer aus raschtfräiem Stol fräigesat goufen.
Resultater
Luna 2 hat d'Miessung vu Luna 1 bestätegt, no där de Mound keng nennenswert staark Magnéitfelder oder eng mat der Äerd vergläichbar staark Stralungsceinture huet.
Mailleroncourt-Charette
Mailleroncourt-Charette ass eng franséisch Gemeng am Departement Haute-Saône an der Regioun Bourgogne-Franche-Comté.
Luna 2
Resultater
Luna 2 hat och eng besonnesch militärpolitesch Bedeitung am Kader vum Wettrëschten am Kale Krich. De Fluch vun der Sond op de Mound war nëmmen e puer Deeg virum Staatsbesuch vum Chruschtschow an den USA an huet demonstréiert datt Sowjetunioun, d'USA mat Interkontinentalrakéiten zu jiddwer Zäit ugräife kéint.
Déi sowjetesch Moundfuerschung gouf mat Luna 3 weidergefouert.
Schëld F, 16
D'Schëld F,16 ass en Hiwäisschëld aus dem Lëtzebuerger Code de la Route dat gebraucht ka gi fir unzeweisen datt de Summerwee net ka befuer ginn.
Originaltext aus dem Code de la Route:
45. Accotement non carrossable -  Le signal F, 16 peut être employé pour indiquer aux conducteurs de véhicules que l'accotement n'est pas carrossable.
J. Lee Thompson
John Lee Thompson, gebuer den 1. August 1914 zu Bristol an England a gestuerwen den 30. August 2002 zu Sooke a Kanada, war en englesche Filmregisseur, Dréibuchauteur a Filmproduzent.
François Huberty
Et gëtt verschidde Persounen déi François Huberty heeschen:
Victor Francen
De Victor Francen, gebuer als Victor Charles Sidonie Franssen de 5. August 1889 zu Tienen an der Belsch a gestuerwen de 17. November 1977 zu Aix-en-Provence, war e belsch-US-amerikanesche Schauspiller. Hien huet a Filmer vu bekannte Regisseure wéi Abel Gance, Jean Delannoy, Henry Hathaway, Michael Curtiz a Jean-Pierre Mocky matgespillt. Zu senge bekannte Filmpartner zielen d'Schauspiller Madeleine Renaud, Jean-Pierre Aumont, Louis Jouvet, Humphrey Bogart, Charles Laughton, Michèle Morgan a Rock Hudson.
Lëscht vun den nationale Monumenter an der Gemeng Betzder
Rued-Sir
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
François Lascombes
Den Abbé François Lascombes, gebuer den 28. Mee 1921 an der Stad Lëtzebuerg an do gestuerwen den 19. Februar 1991, war ee lëtzebuergesche Geeschtlechen, Historiker an Auteur.
Britteschen Territoire am Indeschen Ozean
De Britteschen Territoire am Indeschen Ozean (englesch: British Indian Ocean Territory) ass e brittescht Iwwerséigebitt dat hautdesdaags just nach aus dem Chagos-Archipel besteet.
François Lascombes
Säi Liewen
De François Lascombes ass, no senge Secondairesstudien am Stater Kolléisch an zu Dinant, 1945 an de Stater Priisterseminaire agetratt. Virdrun, wärend dem Zweete Weltkrich, war hien an d'Wehrmacht zwangsrekrutéiert ginn an a Pole ganz uerg verwonnt ginn. De 15. Juli 1951 gouf hien, nieft zéng weidere Seminaristen, vum Bëschof Léon Lommel zum Priister geweit an als Kaploun op de Lampertsbierg geschéckt. 1958 gouf hie Kaploun um Belair, a war dunn, vun 1963 bis 1983, Paschtouer zu Kautebaach. Obschonn hien zanter dem Krich kierperlech geschwächt war an och nach de Gebrauch vu sengem lénksen A an den 1970er Jore verluer hat, huet den Abbé François Lascombes eng grouss Aktivitéit als Historiker vu senger Heemechtsstad an als Auteur un den Dag geluecht. Hien ass e puer Woche viru sengem 70. Gebuertsdag an der Stad gestuerwen.
Zanter 1986 war hie membre effectif vun der Section historique vum Institut grand-ducal. Hie war och aktiv an der Aarbechtsgrupp, déi den zukünftege Musée d'histoire de la Ville de Luxembourg opgebaut huet.
Britteschen Territoire am Indeschen Ozean
Den Archipel besteet aus siwen Atolle mat ronn 60 meeschtens onbewunnte klengen Inselen. Déi gréisst Insel ass Diego Garcia am Atoll mam selwechten Numm. Déi aner Atolle sinn:
D'Insele verdeelen sech iwwer e Gebitt vu 54.400 km². All d'Inselen zesummen hunn eng Fläch vu ronn 60 km².
D'Awunner vun den Insele si vu Mee 1966 u relogéiert ginn a liewen zënterhier op Mauritius, de Seychellen oder am Vereenegte Kinnekräich. D'Insele sinn haut net méi bewunnt, mat Ausnam vun Diego Garcia wou e brittesch-amerikanesche Marinnestëtzpunkt ass, souwéi en astronomeschen Observatoire.
Munitioun
Als Munitioun bezeechent een am Allgemengen all dat Material dat vu Worf- oder Feierwaffe verschoss ka ginn.
D'Munitioun kann am grousse Ganzen an dräi Haaptkategorien agedeelt ginn:
Réallon
Réallon (op Okzitanesch: Realon) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Marcel Rewenig
De Marcel Rewenig, gebuer de 16. Januar 1921 a gestuerwen den 2. September 2004, war e fréiere lëtzebuergesche Foussballspiller.
There's Always Tomorrow (Film 1956)
There's Always Tomorrow ass en US-amerikanesche Film vum Douglas Sirk aus dem Joer 1956 no enger Geschicht vun der Ursula Parrott.
Ëm wat geet et am Film?
De Clifford Groves huet eng Spillsaachefabrick. Hie bekëmmert sech ëm seng Fabrick a seng Fra sech ëm hir dräi Kanner bis enges Daags eng fréier Schoulfrëndin vum Clifford opdaucht...
Marcel Rewenig
Tëscht dem 5. Mee 1946 am 20. Abrëll 1952 huet de Marcel Rewenig 24-mol fir déi lëtzebuergesch Foussballnationalekipp gespillt an dobäi 2 Goler geschoss.
1950 war hien zum beschte Foussballspiller aus Lëtzebuerg geéiert ginn.
Hie war de Papp vum Schrëftsteller Guy Rewenig.
Jean Warken
De Jean Warken, gebuer den 11. August 1885 zu Menster, gestuerwen de 24. Dezember 1927 an der Stad Lëtzebuerg, war e lëtzebuergeschen Architekt.
Hannappes
Hannappes ass eng franséisch Gemeng an den Ardennen an der Regioun Grand Est.
Tanson
Tanson ass:
Cristian Zaccardo
De Cristian Zaccardo, gebuer den 21. Dezember 1981 zu Formigine an der Provënz Modena, ass en italieenesche Foussballspiller, den op der Positioun vum rietse Back spillt.
Carrière
Vum 1. Juli 2008 bis den 29. August 2009 war den Zaccardo beim Bundesligist VfL Wolfsburg. Den 29. August 2009 huet den italieeneschen Éischtligist FC Parma den Zaccardo a sengem Kader confirméiert.
De 24. Januar 2013 ass den Zaccardo bannent der Liga bei den AC Mailand gewiesselt. Am Géigenzuch ass den Djamel Mesbah bei den FC Parma spille gaangen, an de Rodney Strasser duer verléint ginn.
NGC 80
Den NGC 80 ass eng lënsefërmeg Galaxis vum Typ S0. Si läit am Stärebild Andromeda. D'Galaxis huet eng Wénkelausdeenung vun 1,8' × 1,7' an eng visuell Magnitude vun 12,2 mag. Si gouf de 17. August 1828 vum John Frederick William Herschel entdeckt.
Puy-Sanières
Puy-Sanières (op Okzitanesch: Puei Sanheras) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Prémeyzel
Prémeyzel ass eng franséisch Gemeng am Departement Ain an der Regioun Auvergne-Rhône-Alpes am Dall vum Gland.
Maestlin (Moundkrater)
De Maestlin ass e klenge schosselfërmege Moundkrater no beim Ostrand vum Oceanus Procellarum. Ëstlech läit den Encke-Krater an am Nordosten de Kepler-Krater. Südëstlech vum Maestlin leien d'Iwwerreschter vum "Maestlin R".
Ugrenzend Krateren
Normalerweis fënnt een op Moundkaarten de Buschtaf op der Säit vum Kratermëttelpunkt, deen am nooste beim Maestlin läit.
Solomon Burke
Hie gouf The King of Rock n' Soul genannt an ass, mam Sam Cooke oder Ray Charles, ee vun de Pionéier vun der Soulmusek. Säi bekanntste Stéck Everybody Needs Somebody To Love, gouf ë. a. vun The Rolling Stones an The Blues Brothers gecovert.
Säi leschten Optrëtt zu Lëtzebuerg war de 26. Juni 2009 um Knuedler am Kader vum Festival Summer in the city.
Philip Hammond
De Philip Hammond, gebuer de 4. Dezember 1955 am Essex, ass e brittesche konservative Politiker.
Hie war vun 1997 bis 2010 Deputéierten am House of Commons, vum Walbezierk Runnymede and Weybridge am Surrey. An der Koalitiounsregierung vun 2010–2015 war hien am Ufank Transportminister a Member vum Privy Council. Am Oktober 2011 gouf hien am Liam Fox senger Plaz Verdeedegungsminister an domat och Member vum Nationale Sécherheetsrot. De 15. Juli gouf hien Ausseminister ënner dem Premier David Cameron an ass dat och am Mee 2015 an der zweeter Cameronregierung bliwwen.
Dario Argento
Den Dario Argento, gebuer de 7. September 1940 zu Roum, ass en italieenesche Filmregisseur, Filmproduzent an Dréibuchauteur.
Hien ass de Papp vun der Schauspillerin Asia Argento.
Den Argento ass besonnesch bekannt duerch seng Thriller a seng bluddeg Horrorfilmer wéi L'uccello dalle piume di cristallo (1969), Il gatto a nove code (1970) a Suspiria (1977).
Nathalie Toussing
D'Nathalie Toussing, gebuer den 19. Mäerz 1980 an der Stad Lëtzebuerg, ass eng lëtzebuergesch Basketballspillerin.
2001 war d'nathalie Toussing am Kader vun der lëtzebuergescher Dammebasketballnationalekipp, an huet fënnefmol fir d'Nationalekipp gespillt.
Denis Sassou-Nguesso
Den Denis Sassou-Nguesso, gebuer 1943 zu Edou am Bezierk Oyo am Kongo, ass en Offizéier a war vun 1979 bis 1992 President vun der Volleksrepublik Kongo.
Meurcourt
Meurcourt ass eng franséisch Gemeng am Departement Haute-Saône an der Regioun Bourgogne-Franche-Comté.
Brigitte Horney
D'Brigitte Horney, gebuer den 29. Mäerz 1911 in Berlin-Dahlem a gestuerwen de 27. Juli 1988 zu Hamburg, war eng US-amerikanesch-däitsch Schauspillerin.
Schëld F, 18a
D'Schëlter F,18a an F,18b sinn Hiwäisschëlter aus dem Lëtzebuerger Code de la Route.
D'Schëld F,18a weist déi Vitess un, mat där ee fuere soll, wann d'Konditiounen et erlaben, ënner Beuechtung vun de Virschrëfte vun den Artikelen 139 an 140. Um Schëld gëtt déi recommandéiert Vitess a km/h uginn.
D'Schëld F,18b weist vu wou un déi recommandéiert Vitess net méi gëllt.
Originaltext aus dem Code de la Route:
47. Vitesse conseillée - ''Le signal F,18a, dont l'illustration ci-dessus est un exemple, indique la vitesse à laquelle il est conseillé de circuler lorsque les circonstances le permettent et sans préjudice des dispositions des articles 139 et 140. Le nombre inscrit sur le signal indique la vitesse conseillée en km/h. Le signal F,18b, dont l'illustration ci-dessus est un exemple, indique l'endroit à partir duquel la vitesse conseillée cesse d'être applicable.''
Kugener
Kugener ass de Familljennumm vun ë. a. follgende Persounen:
Shavkat Mirziyoyev
De Shavkat Miromonovich Mirziyoyev (uz-cyrl: Шавкат Миромонович Мирзиёев), gebuer de 24. Juli 1957 am Distrikt Zomin, Provënz Jizzax, dunn Usbeekesch SSR an der Sowjetunioun, ass en usbeekesche Politiker an zanter 2016 President vu sengem Land.
Hie war zënter dem 12. Dezember 2003 Premierminister vum Usbekistan. Nom Doud vum President Islom Karimov gouf de Mirziyoyev den 8. September 2016 zum Staatschef faisant-fonction ernannt. De 5. Dezember 2016 gouf hie bei Walen a senger Fonctioun konfirméiert. Bei de Wale vum 24. Oktober 2021 an deene vum 9. Juli 2023 gouf hien erëmgewielt.
De Mirziyoyev ass diploméierte Maschinneningenieur, spezialiséiert an der Bewässerungstechnik.
Lépron-les-Vallées
Lépron-les-Vallées ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Lépron-les-Vallées eng vun de Grënnungsgemengen.
Geschicht
Lépron-les-Vallées gouf 1871 eng eegestänneg Gemeng. Virdrun huet d'Sektion Lépron zu der Gemeng Vaux-Villaine gehéiert.
Le Sauze-du-Lac
Le Sauze-du-Lac (op Okzitanesch: Lo Sause dau Lac) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Kilometersteen
E Kilometersteen ass eng aus enger Rei vun nummeréierte Maarken um Bord vun enger Strooss, enger Zuchstreck, engem Floss oder engem Kanal. Dës Markéierunge sinn am Ofstand vun engem Kilometer opgestallt. Heiansdo gëtt et och nach eng Markéierung op hallwer Distanz oder esouguer all honnert Meter. Am leschte Fall schwätzt ee vun engem Hektometersteen.
Allgemenges
Kilometersteng si stengen Distanzmarkéierungen. Se hunn iwwer Joerdausenden zur Grondausstafféierung vu sëllegen Zorte vu Stroosse gehéiert. Europawäit goufe se fir d'éischt, als Meilesteng, vun de Réimer opgeriicht, weltwäit eréischt méi spéit, vum britteschen Empire.
Stroosseverkéier
Zu Lëtzebuerg gëtt et Kilometersteng laanscht d'Chemin reprisen, d'National- an Europastroossen. Se hunn zwou verschidde Faarwen, nämlech e Fouss dee wäiss ass an e Kapp deen d'Erkennungsfaarf vun der Strooss huet: gréng fir Europastroossen, rout fir Nationalstroossen a giel fir Chemin reprisen. Op der viischter Säit (Stroossesäit) ass de Kilometerpunkt markéiert (Distanz par rapport zum Ufank vun der Strooss), op der hënneschter Säit steet näischt, an op den zwou anere Säiten ass d'Nummer vun der Strooss an eventuell d'Distanz bis an déi nächst Uertschaft uginn.
D'Kilometersteng ginn awer lues a lues mat Identifikatiounsschëlter ersat, deelweis gëtt et och plastiks Kilometersteng. D'Distanz vun engem Kilometer tëscht de Steng ass hautdesdaags net méi onbedéngt genee, well et z. B. duerch Upassunge vum Stroosseverlaf zu Ënnerscheeder komm ass oder well méi genee Moosse geholl goufen. Dowéinst stinn dacks d'Identifikatiounsschëlter mat der „richteger“ Distanz net direkt beim Kilometersteen.
Alexandra Kugener
D'Alexandra Stéphanie Kugener, gebuer den 28. Oktober 1983 an der Stad Lëtzebuerg, ass eng lëtzebuergesch Basketballspillerin.
Vun 2002 bis 2008 war d'Alexandra Kugener am Kader vun der lëtzebuergescher Dammebasketballnationalekipp, an huet 31-mol fir d'Nationalekipp gespillt.
Giro d'Italia 2016
De Giro d'Italia 2016 war déi 99. Editioun vum Giro d'Italia. Den Depart war de 6. Mee zu Apeldoorn, dono gouf dräi Deeg an Holland gefuer a fir de Rescht goung et an Italie weider. D'Arrivée war den 29. Mee zu Turin.
John de Lancie
Den Jonathan "John" de Lancie, gebuer den 20. Mäerz 1948, ass en US-amerikanesche Stand-up-Komiker a Schauspiller.
Anne Menster
D'Anne Menster, gebuer de 5. Januar 1982 an der Stad Lëtzebuerg, ass eng lëtzebuergesch Basketballspillerin.
2001 war d'Menster am Kader vun der lëtzebuergescher Dammebasketballnationalekipp, an huet fënnefmol fir d'Nationalekipp gespillt.
Tour de France Femmes 2023
Den Tour de France Femmes 2023 ass déi zweet Editioun vun dëser Etappecourse fir Cyclistinnen. E gouf vum 23. bis den 30. Juli gefuer an ass Deel vun der UCI Women’s WorldTour 2023.
E goung vu Clermont-Ferrand op Pau.
Savines-le-Lac
Savines-le-Lac (op Okzitanesch: Savina lo Lac) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Diana Körner
D'Diana Körner, gebuer de 24. September 1944 zu Wolmirsleben, ass eng däitsch Schauspillerin.
Cookinselen
D'Cookinselen (englesch Cook Islands, rarotonganesch Kūki 'Āirani; och nach: Cook-Archipel, Mangaia-Archipel, Herveyinselen) sinn en onofhängegen Inselstaat an enger „fräier Associatioun mat Neiséiland“ an en Archipel am südleche Pazifik. Se hunn eng Fläch vun 236,7 km² a 14.987 Awunner (Stand 2021), vun deenen déi meescht zum Vollek vun de Cook Islands Māori gehéieren. D'Haaptstad Avarua läit op der Insel Rarotonga. D'Cookinselen sinn den éischte Staat an deem d'Fraen an d'Wale gaangen sinn.
Déi zwou offiziell Sprooche vun de Cookinsele sinn Englesch an zënter 2003 och Rarotonganesch. Do dernieft gëtt och nach Pukapukanesch, Penrhyn a Rakahanga-Manihiki geschwat.
Diana Körner
Si ass d'Mamm vun der Schauspillerin Lara-Joy Körner.
Cookinselen
Territoire a Geographie
D'Cookinsele bestinn aus 15 Insele mat enger Landfläch vun 236,7 km² déi sech an zwou Gruppen opdeelen.
Diana Körner
D'Diana Körner huet bis elo méi an TV-Filmer a Serie matgespillt wéi am Kinosfilmer. Nieft hirer Roll am Film Potato Fritz vum Peter Schamoni ass si awer och nach am Filmklassiker Barry Lyndon  vum Stanley Kubrick ze gesinn.
Cookinselen
Territoire a Geographie
Bei den Inselen am Norden handelt et sech haaptsächlech ëm Atollen déi wéinst Koralleriffer schwéier zougänglech sinn. Déi aner Insele si vu vulkaneschem Urspronk a bis iwwer 600 Meter héich. Se hunn eng üppeg Vegetatioun mat ë. a. Kokospalmen, Broutbeem a Pisang.
Liart
Liart ass eng franséisch Gemeng an den Ardennen an der Regioun Grand Est.
Animato
Animato ass e Veräin ouni Gewënnzweck, dee sech zum Zil gesat huet, mat hiren Aktivitéiten d'Konscht an all hire Formen ze ënnerstëten.
Liart
Wéi 2011 de Parc naturel régional des Ardennes entstanen ass, war Liart eng vun de Grënnungsgemengen.
Animato
De Veräi gouf de 27. November 2019 mat Sëtz zu Helleng gegrënnt. D'Grënnungsmembere waren: Karin Kremer, Camille Kerger, Andrea Drescher, Félix Bonne, Sylvia Camarda, Nico Helminger an Andreas Wagner.
De Veräi gouf den 13. Dezember 2019 an de Registre de commerce et des sociétés ënnert der Nummer F12617 agedroen (NACE-Code: 90.020 Activités de soutien au spectacle vivant).
Ziler
Am Artikel 2 vun de Statute sinn d'Ziler vun Animato opgefouert:
«Um-Wege» (2020)
Den éischte Projet vum Veräin «Um-Wege» ass de Weekend vum 1.-2. August 2020 dräimol an engem private Park zu Helleng opgefouert ginn: Visuel Konscht, Musek, Literatur an Danz an engem Zesummespill vu Konscht an Natur. Wéinst der Covid-19-Pandämie konnte maximal 20 Leit pro Seance deelhuelen. Den Entrée war fräi an de Projet war vum Kulturministère ënnerstëtzt ginn.
Follgend Kënschtler ware bedeelegt: Jill Crovisier, Katharina Bihler, Guy Frisch, Nico Helminger, Camille Kerger, Edmond Oliveira, André Pons a Stephan Scheib.
Am Laf vum Spektakel gouf dem Nico Helminger seng Kuerzgeschicht "Kampf den Viren auf allen vieren!" vum Camille Kerger gelies, déi am Mee 2020 am Tageblatt publizéiert gouf.
Russell Hulse
De Russell Alan Hulse, gebuer den 28. November 1950 zu New York ass en US-amerikanesche Physiker an Nobelpräisdréier fir Physik, deen hie mat sengem Professer Joseph Hooton Taylor Jr., deelt. De Nobelpräis gouf 1993 fir "d'Entdeckung vun engem neien Typ vu Pulsar, deen nei Méiglechkeete fir Fuerschung vun der Gravitatioun bitt, iwwerreecht." De Pulsar heescht PSR 1913+16.
Biographie
A senger Jugend ass hien an d'Bronx High School of Science an d'Cooper Union, e private Kolléisch gaangen. No sengem Bachelor-Ofschloss huet hien op d'University of Massachusetts zu Amherst am US-Bundesstaat Massachusetts gewiesselt, wou en 1975 am Fach Physik promovéiert huet. 1974 huet hie bei senger Aarbecht um Arecibo-Observatoire zesumme mam Joseph Hooton Taylor Jr. den éischte binäre Pulsar entdeckt. Fir déi Entdeckung krute si 1993 den Nobelpräis.
No senger Promotioun huet hie vun 1975-1977 beim National Radio Astronomy Observatory zu Charlottesville am Bundesstaat Virginia geschafft. 1977 huet hien du beim Plasma Physics Laboratory vun der Princeton Universitéit ugefaange mat schaffen, well hien an der Astronomie wéineg Carrièrechancë gesinn huet an och méi bei senger Frëndin ze sinn, déi op der University of Pennsylvania studéiert huet. Zanter 2003 schafft hien zousätzlech als Gaaschtdozent op der University of Texas at Dallas.
Kolinda Grabar-Kitarović
D'Kolinda Grabar-Kitarović, gebuer den 29. Abrëll 1968 zu Rijeka als Kolinda Grabar, ass eng kroatesch Politikerin an Diplomatin. Den 11. Januar 2015 gouf si zur Presidentin vun der Republik Kroatie gewielt an huet hiert Amt den 19. Februar 2015 ugetrueden. Bei de Walen 2019/2020 huet si nees kandidéiert, ma am zweeten Tour, de 5. Januar 2020, géint den Zoran Milanović verluer.
Si ass Member vun der konservativ-chrëschtdemokratescher Hrvatska demokratska zajednica ("Kroatescher Demokratescher Unioun" (HDZ). Si huet eng Ausbildung als Diplomatin an huet ë. a. am kroateschen Ausseministère geschafft. 2003 gouf si an dat kroatescht Parlament, de Sabor, gewielt an doropshin zur Ministesch fir Europäesch Integratioun ernannt. Duerno gouf si Ausseministesch, a war vun 2008 bis 2011 Ambassadrice an de Vereenegte Staaten, a vun 2011 bis 2014 stellvertriedend Generalsekretärin vun der NATO.
François Delaporte
De François Delaporte, gebuer den 29. Juni 1866 zu Oberhausen a gestuerwen de 16. Oktober 1914 zu Weiler (Wëntger), war e lëtzebuergesche Bauer a Politiker.
1907 krut de François Delaporte déi lëtzebuergesch Nationalitéit.
Bei de Wale fir d'Chamber vum 13. Juni 1911 gouf de François Delaporte mat 568 Stëmmen als Drëtte vu 4 Kandidaten als Vertrieder vum Kanton Klierf an d'Chamber gewielt.
Bei de Wale fir d'Chamber vum 13. Juni 1914 war de François Delaporte ee vu 4 Kandidate fir déi 3 Sëtz déi am Kanton Klierf ze besetze waren. De François Delaporte gouf mat 568 Stëmmen als drëtten als Deputéierten an d'Chamber gewielt.
Säi Jong den Auguste Delaporte war och Deputéierten an der Chamber.